Universis præsentes litteras inspecturis officialis lingonensis, salutem in domino. Notum facimus quod, in presentia Hugonis Colineti de Varoniis, clerici tabellionis curie lingonensis nostri jurati, propter et personnaliter constituti, Guillellmus Belot vel Broquey de Ploueto, sponte sua recognovit, se debere religiosis viris dominis priori et conventui monasterii sancti Stephani de Divione, fratre Regnauldo de Perreria, canonico et pitanciaro cercto monasterii, presente et stipulante, summam trium francorum boni auri et justi ponderis cugni regis; de quibus intravit ipse et presentes intrat manus dictis religiosis pro Regnauldo Belot eius fratre, eundem acquictenciam de eadem summa erga dictos religiosos; quibus autem Regnaudus debebat eamdem summam, causa et ratione locagii cuiusdem domus, site in vico de la Porte Nove de Divione, quam dictus Regnauldus tenuit ad locatum a dictis religiosis in anno domini currente millesimo trecentesimo nonagesimo tercio. Promictens dictus Guillermus debitor, per iuramentum suum ob hoc ad sancta dei euuangelia corporaliter datum, et sub obligatione omnium bonorum suorum presencium futurorum quorumcumque, reddere ac soluere dictis religiosis dictos tres francos ad festum omnium sanctorum proximum venturum, cum omnibus dampnis inde ponentibus super hoc et sustinentibus supponentibus, quo ad hoc iuridictioni dicte curie duchialis ac omnis alterius curie ecclesiastice et seculare, tam communiter quam diuisim, se, suos, et dicta bona sua quecumque, ut per eas et earum quarumlibet valeat cogi et compelli quasi ex re adiudicata, omnibus exceptionibus in hoc remotis. Quibus sit actum auctoritate nostra, idem noster iuratus dicto Guillermo debitori precepit una voce, iniunxit, ut dictum debitum reddat, soluat ad terminum prefatum alioquin contra ipsum elapsum. Presens dicto certo contra ipsum in scriptum procedemus ut ius erit. In cuius rei testimonio sigillum dicte curie lingonensis, presentes duximus apponendum. Datum et actum die sabbati in festo beatorum Jacobi et Christosomi, anno domini millesimo trecentesimo nonagesimo quarto. Presentibus Robelino Mortueti et Perreneto filio dicti Regnauldi Belot, testibus ad hoc vocatis specialiter et rogatis. — A. Colineti de Varoniis. Ita est.